open-index/open-wikipedia-markdown huggingface dataset:
Fanny Elsslerová

**Fanny Elsslerová**, rodným menom **Franziska Elßlerová** (* 23. jún 1810, Gumpendorf (dnes časť Viedne)† 27. november 1884, Viedeň) bola rakúska tanečnica, jedna z významných predstaviteliek romantického baletu. Preslávila sa okrem toho tiež ľudovými tancami (polka, krakovjak, cachucha, tarantella).

## Život
Narodila sa do meštianskej rodiny. Jej otec bol osobným kopistom hudobného skladateľa Josepha Haydna. V deviatich rokoch začala navštevovať baletnú školu pri Viedenskom dvornom divadle. V roku 1824 nastúpila do *Theatro San Carlo* v Neapole. Mala tu, vo svojich sedemnástich rokoch, pomer s princom Leopoldom zo Salerna, synom kráľa Ferdinanda IV. Neapolského. Otehotnela s ním, ale k sobášu nedošlo. Princ sa k narodenému synovi však hlásil a prispieval na jeho výchovu. V roku 1829 sa Fanny vrátila do Viedne. V jej devätnástich rokoch sa jej novým nápadníkom stal 65-ročný politik Friedrich von Gentz, Metternichov kancelár. Kolovali povesti, že jej milencom bol tiež vojvoda Zákupský Orlík, Napoleonov syn a vnuk rakúskeho cisára. O tejto legendárnej láske bol v roku 1937 dokonca natočený film. Pravdepodobne však išlo o fámu. Gentz bol po spore s Metternichom zbavený vplyvu, Elsslerová ho však neopustila a starala sa o neho až do jeho smrti, ku ktorej došlo 9. júna 1832. V rokoch 18341840 pôsobila v Parížskej opere. Preslávená bola jej rivalita s tunajšou hviezdou Mariou Taglioniovou. V rokoch 184042 podnikla Fanny turné po Amerike, ako prvá európska tanečná hviezda. V rokoch 18431851 hosťovala v rôznych európskych divadlách. Kariéru ukončila v 41 rokoch. Žila dlho so svojou sestrou, tá sa však roku 1850 vydala (za princa Alberta Pruského) a Fanny tak dožila sama a v ústraní.

## Referencie

* 

## Iné projekty

## Externé odkazy
* Heslo v encyklopédii Britannica 
* Encyklopedické zdroje na Encyclopedia.com 
* Heslo v Neue Deutsche Biographie 
* Heslo v Allgemeine Deutsche Biographie 

Kategória:Rakúski tanečníci
Kategória:Rakúski baletní tanečníci
Kategória:Osobnosti z Viedne
Frederick Ashton

**Frederick William Mallandaine Ashton** (* 17. september 1904, Guayaquil† 18. december 1988, Eye) bol anglický baletný tanečník, ktorý sa preslávil najmä ako choreograf a tvorca moderných baletných predstavení (*Cinderella*, 1948; *Sylvia*, 1952; *Romeo and Juliet*, 1955; *Ondine*, 1958; *La fille mal gardée*, 1960).

Tvoril choreografie aj pre film (najmä. *The Tales of Beatrix Potter*, 1970). V rokoch 19331963 úzko spolupracoval s Ninette de Valois, ktorej súbor bol nakoniec známy ako Kráľovský balet (predtým tiež *Vic-Wells Ballet* a *Sadler's Wells Ballet*). Ashton v ňom tancoval (hlavne mimické role), ale predovšetkým bol v rokoch 19331970 jeho hlavným choreografom a po odchode Ninette do dôchodku, v rokoch 19631970, potom aj riaditeľom.

Pre balet sa nadchol, keď videl roku 1917 tancovať ruskú balerínu Annu Pavlovovu. Bol žiakom Léonida Massina a Marie Rambertovej. Tá ho prinútila sústrediť sa na choreografiu. Je autorom tanečného kroku zvaného „Fred step“. Roku 1962 bol uvedený do šľachtického stavu. Narodil sa v rodine britského diplomata v Ekvádore. V Južnej Amerike žil až do roku 1919. Bol homosexuálom.

## Referencie

* 

## Externé odkazy
* Heslo v encyklopédii Britannica 
* Encyklopedické zdroje na Encyclopedia.com 
* Biografia v britskom denníku Guardian 

Kategória:Britskí tanečníci
Kategória:Britskí choreografi
Kategória:Baletní choreografi
Kategória:Britské LGBT osobnosti
Kategória:Nositelia Radu Dannebrog
Erik Bruhn

**Erik Belton Evers Bruhn** (* 3. október 1928, Kodaň, Dánsko† 1. apríl 1986, Toronto, Ontário, Kanada) bol dánsky baletný tanečník a choreograf.

## Život
Balet študoval od deviatich rokov v Kráľovskom dánskom balete. Na doskách Kodanskej kráľovskej opery debutoval v roku 1947, v osemnástich rokoch, v balete Haralda Landera *Thorvaldsen*. V roku 1949 sa stal sólistom kodanskej scény. Toho roku však prvýkrát tancoval tiež v American Ballet Theatre v New Yorku, kde strávil najväčšiu časť kariéry (hoci formálne zostával dlho absentujúcim členom kodanskej opery, do roku 1961). Vystriedal ale aj mnoho ďalších scén v severnej Amerike a Európe (New York City Ballet, Parížska opera, Kráľovský balet v Londýne, National Ballet of Canada). Občas sa objavil aj vo filme, najviac sa preslávil v tanečnej pasáži amerického filmu *Hans Christian Andersen* z roku 1952. Vďaka dánskej tradicionalistickej škole a vrodenej elegancii (pre ktorú bol označovaný tradičným titulom *[[danseur noble]]*) sa najviac uplatnil v klasických romantických roliach (*[[Labutie jazero]]*, *[[La Sylphide]]* a pod.).

V rokoch 19671972 bol riaditeľom Švédskej kráľovskej opery. Od roku 1983 až do svojej smrti potom Kanadského národného baletu. V roku 1963 bol vyznamenaný dánskym vyznamenaním Dannebrog.

Erik Bruhn bol známy svojimi vzťahmi s mužmi aj ženami. Mal významné romantické a profesionálne vzťahy s niekoľkými balerínami, vrátane bulharskej umelkyne Soni Arovej, s ktorou bol zasnúbený 5 rokov, ako aj s americkou primabalerínou Mariou Tallchief. Napriek tomu bolo jeho najznámejším spojením intenzívne a búrlivé puto s ruským tanečníkom Rudolfom Nurejevom, ktoré sa začalo v roku 1961. Hoci sa ich sexuálny vzťah skončil v polovici 60. rokov kvôli nabitému rozvrhu turné a zložitosti ich pováh (Bruhn ukončil romantický vzťah v roku 1966), zostali veľmi blízkymi priateľmi a považovali sa za „lásky svojho života“ až do Bruhnovej smrti na rakovinu pľúc v roku 1986.

## Referencie

## Iné projekty

## Externé odkazy
* Heslo v encyklopédii Britannica 
* Heslo v Canadian Encyclopedia 
* Nekrológ v New York Times 

Kategória:Dánski tanečníci
Kategória:Dánski choreografi
Kategória:Baletní choreografi
Kategória:Nositelia Radu Dannebrog
Kategória:Dánske LGBT osobnosti
Kategória:Osobnosti z Kodane
Kategória:Umeleckí vedúci Národného baletu Kanady
Lerwick

**Lerwick** (, starosever. *Leirvik*) je najväčšie mesto a hlavné mesto Shetlandských ostrovov pri severovýchodnom pobreží Škótska. Lerwick leží na najväčšom ostrove súostrovia, na ostrove Mainland. Lerwick je zároveň hlavným prístavom súostrovia, pričom sa nachádza asi 340 kilometrov na sever od Aberdeenu, 370 kilometrov západne od Bergenu v Nórsku a 370 kilometrov juhovýchodne od Tórshavnu na Faerských ostrovoch.

V meste žije takmer 7-tisíc obyvateľov – podľa sčítania 2011 presne 6 928 ľudí. Podnebie mesta je oceánske mierne a priemerne tu ročne naprší 1 153 milimetrov zrážok (1931-2014). Lerwick je najsevernejšie a zároveň aj najvýchodnejšie mesto Škótska. 

## Dejiny
Názov *Lerwick* má pôvod staroseverčine a jej miestnom shetlandskom variante nornčine, ktorá sa na Shetlandoch používala až do polovice 19. storočia. V týchto jazykoch Lerwick znamená *ílnatý záliv/zátoka*, z *leir* (íl) a *vík* (záliv/zátoka). Mestá s podobným názvom nájdeme v juhozápadnom Nórsku (Leirvik, Lervik) a na Faerských ostrovoch (Leirvík).

Sídlo s názvom Lerwick bolo založené v 17. storočí ako prístav slúžiaci na obchodovanie s holandskými rybárskymi flotilami s haringmi a bielymi rybami. Počas prvej anglo-holandskej vojny bola v Lerwicku v rokoch 1652 a 1653 postavená pevnosť Fort Charlotte. V roku 1708 sa Lerwick stal hlavným mestom Shetlandov. Až do objavenia ropy na východ od Shetlandov v roku 1971, pochádzalo bohatstvo Lerwicku z rybolovu a obchodu. Následný ropný boom spôsobil hospodársky a stavebný rozmach celého súostrovia. 

## Doprava
Prístav v Lerwicku slúži pre rybárske flotily a trajekty, ktoré zabezpečuje pravidelné spojenie s Aberdeenom, Kirkwallom a väčšími ostrovmi shetlandského súostrovia. Zároveň pomáha zabezpečovať obsluhu ropných veží v Severnom mori.

Štyridsať kilometrov na juh od Lerwicku sa nachádza hlavné letisko Shetlandov Sumburgh (LSI), z ktorého premávajú lety do Aberdeenu, Glasgowa, Edinburghu, Invernessu, Kirkwallu a Bergenu. Asi 8 km na severozápad od Lerwicku sa nachádza menšie letisko Tingwall, zabezpečujúce spojenie s ostatnými ostrovmi Shetlánd.

## Referencie

## Iné projekty

## Zdroj
*

Kategória:Mestá v Škótsku
Kategória:Shetlandy
Askaros z Téb

**Askaros** () bol grécky sochár z prelomu 6. a 5. storočia pred Kr.
 
Rodiskom sochára Askara boli boiócke Téby. Svojmu remeslu sa vyučil pravdepodobne u sochárskeho majstra Kanacha zo Sikyónu.

Podľa Pausania, autora jedinej správy o ňom uvedenej v jeho sprievodcovskej príručke po Grécku, bol tvorcom bronzovej sochy Dia z Olympie: „*Ak sa vyberieme od radnice k veľkému chrámu (Diov chrám v Olympii), naskytne sa nám po ľavici socha Dia akoby ovenčeného kvetmi, v jeho pravej ruke je blesk. To je dielo tébskeho Askara vyučeného Sikyónčanom [Kanachom. Nápis na nej hlása, že je to desiatok z vojny Fókov] a Tesálčanov. Ak sa naozaj títo ľudia postavili do vojny s Fókmi a toto bol dar pre ich víťazstvo nad Fókmi, nebola to takzvaná svätá vojna, ale iná, ktorú viedli ešte skôr, než Médi (Peržania) a ich kráľ vpadli do Grécka.*“

## Referencie a bibliografia

 
Kategória:Sochári starovekého Grécka
Základná škola (Bratislava, Tbiliská 4)

**Základná škola Tbiliská 4** je základná škola na Tbiliskej ulici, v mestskej časti Rača v Bratislave.

## História a vybavenie
Škola bola otvorená v roku 1984. Už v školskom roku 1988/1989 vznikli triedy s rozšíreným vyučovaním cudzích jazykov – anglického a nemeckého. V roku 1989 bolo pri škole zriadené športové stredisko stolného tenisu.

V rokoch 2009 až 2014 prešla budova viacerými modernizáciami: pribudli interaktívne tabule, cvičná kuchynka, nová učebňa výpočtovej techniky, odborná učebňa chémie a biológie, plastové okná a zrekonštruovaná telocvičňa.

## Žiaci a pedagógovia
Školu navštevuje približne 850 žiakov, o ktorých sa stará vyše 45 pedagógov.

## Programy a aktivity
Základná škola Tbiliská 4 sa profiluje ako škola s dôrazom na cudzie jazyky a informatiku. Žiaci sa zapájajú do projektov ako Infovek, Zdravá škola či rôzne environmentálne a športové programy.

Ponúka bohatú škálu záujmových krúžkov – od športov (volejbal, basketbal, stolný tenis, gymnastika), cez umelecké činnosti (spev, tanec, výtvarná tvorba) až po doučovacie a odborné krúžky. Každoročne sa organizujú plavecké kurzy, lyžiarske výcviky či školy v prírode.

## Ocenenia
V roku 2016 bola škola zaradená medzi najlepšie základné školy Bratislavského kraja podľa hodnotenia Inštitútu pre ekonomické a sociálne reformy (INEKO).

## Externé odkazy
* Oficiálne webstránky školy
* Starý web MČ Rača – ZŠ Tbiliská 4
* Hodnotenie školy na portáli INEKO
* Katalóg škôl – ZŠ Tbiliská 4

Kategória:Základné školy v Bratislave
Kategória:Rača (mestská časť)
Kalliteles

**Kalliteles** alebo **Kallitelés** (*Kalliteles*, iný prepis: *Kallitelés*) môže byť:

* olympijský víťaz v roku 508 pred Kr., pozri Kalliteles zo Sparty
* grécky sochár v 5. stor. pred Kr., pozri Kalliteles (sochár)
Onatas

**Onatas** () môže byť:

* grécky filozof (pytagorovec) v 5. stor. pred Kr., pozri Onatas (filozof)
* grécky sochár v 5. stor. pred Kr., pozri Onatas (sochár)
Onatas (sochár)

[náhľad|Torzo Apolóna, kópia gréckeho originálu od sochára Onata z Aiginy, cca 460 pred Kr., [Glyptotéka (Mníchov)|Glyptotéka, Mníchov]]
**Onatas** () bol grécky sochár v 5. storočí pred Kr.
 
Onatas, syn a žiak sochárskeho majstra Mikóna, pochádzal z Aiginy. Činný bol v 1. polovici 5. storočia pred Kr. Podľa antických autorov bol hlavne bronziar, ktorý sa preslávil viacerými dielami.

Jedným z jeho zachovalých diel je pravdepodobne bronzová socha Dia vrhajúceho blesky (v Národnom archeologickom múzeu v Aténach) objavená v mori pri myse Artemision. V inej interpretácii však ide o podobu Poseidóna, ktorá sa pripisuje sochárovi Kalamidovi. Predpokladalo sa, že Onatovým dielom môže byť aj socha auriga čiže vozataja, objaveného v Delfách, ktorá bola súčasťou skupiny znázorňujúcej štvorzáprah (podľa všetkého to bol dar od gelského tyrana Polyzala), ale prevládol názor, že *Delfský vozataj* (z roku 475 pred Kr.) je dielom Pytagora z Régia. V mníchovskej Glyptotéke je umiestnené mramorové torzo Apolóna, ktorého bronzový originál (celej sochy) sa pripisuje Onatovi. Táto socha stála kedysi i s ďalšou jeho sochou bohyne Demeter v Pergame.   

Keď v druhom storočí grécky cestovateľ Pausanias navštívil Olympiu, zaujala ho Onatova monumentálna bronzová socha Herakla, venovaná Diovi obyvateľmi Thasu. Podľa jeho správy bola vysoká desať lakťov (492 cm), stála na kovovom podstavci, v pravej ruke mala kyjak, v ľavej luk. Socha mala tento nápis: 
 

 
V Olympii pozorným očiam Pausania neušla aj Onatova socha boha Herma: „*Hermes, nesúci jahňa v podpazuší a s prilbou na hlave, odetý v [[chitón (staroveké Grécko)|chitóne]] a plášti, nie je dar Formida, ale ho bohu darovali [[Arkádia (historické územie)|Arkáďania]] z [[Feneos|Fenea]]. Nápis hlása, že ho vytvoril aigínsky Onatas a s ním [[Kalliteles (sochár)|Kalliteles]], a zdá sa mi, že Kalliteles bol Onatov žiak alebo syn.*“
 
Ďalšie jeho sochárske dielo venoval Olympijskému Diovi *Deinomenes*, ktorý si tým chcel uctiť svojho otca Hieróna, trojnásobného olympijského víťaza v pretekoch so štvorzáprahom.
 
Pausanias uvádza, že aj v Delfách stáli jeho sochy, ktoré predstavovali peších a jazdeckých bojovníkov.

V roku 1977 sa v Olympii počas vykopávok našiel vápencový podstavec datovaný približne do rokov 490 až 480 pred Kr., na ktorom je zrejme signatúra Onata z Aiginy.   

## Referencie a bibliografia

 
## Iné projekty

 

Kategória:Sochári starovekého Grécka
Carlo Blasis

**Carlo Blasis** (* 4. november 1795, Neapol† 15. júl 1878, Cernobbio) bol taliansky tanečník, choreograf a baletný pedagóg.

Bol žiakom Jeana Daubervala. Pôsobil v Paríži, Londýne, no najmä v divadle La Scala v Miláne (v rokoch 18381853 riaditeľ). Roku 1820 napísal vo francúzštine prvú učebnicu baletného tanca (*Traité élémentaire, théorique, et pratique de l'art de la danse*; *Základné pojednanie o teórii a praxi tanečného umenia*). K jeho tanečným žiakom patrili Carlotta Grisiová a Fanny Cerritová. Na jeho teoretické dielo nadviazal najmä Enrico Cecchetti. Vymyslel základný baletný postoj, a to podľa Giambolognovej sochy Merkúra.

## Referencie

* 

Kategória:Talianski tanečníci
Kategória:Talianski baletní tanečníci
Kategória:Talianski choreografi
Kategória:Baletní choreografi
Kategória:Osobnosti z Neapola
Leontyne Priceová

**Leontyne Priceová** (; * 10. február 1927, Laurel, Mississippi, USA) je americká operná speváčka, sopranistka.

Bola prvou černoškou, ktorá sa stala stálym členom Metropolitnej opery v New Yorku. Jej lyrický soprán sa uplatnil predovšetkým v dielach Verdiho, Puciniho a Mozarta. Roku 1964 bola vyznamenaná Prezidentskou medailou slobody. Získala 19 cien Grammy a roku 1989 jej bola navyše udelená Grammy za celoživotné dielo. Roku 1983 získala cenu Emmy. Vyštudovala Juilliard School v New Yorku. Opernú kariéru ukončila roku 1985, avšak aj potom koncertovala, až do roku 1997. V roku 1962 bola zvolená za členku American Academy of Arts and Sciences.

## Iné projekty

## Externé odkazy
* Biografia na Biography.com

## Zdroj

Kategória:Operné speváčky USA
Kategória:Sopranistky
Kategória:Držitelia ceny Grammy
Kategória:Držitelia ceny Emmy
Kategória:Nositelia Presidential Medal of Freedom
Kategória:Speváčky afroamerického pôvodu
Kategória:Osobnosti USA afroamerického pôvodu
Kategória:Osobnosti z Mississippi
Kategória:Absolventi Juilliard School
Axel Paulsen

**Axel Paulsen** (* 18. júl 1855, Kristiania (dnes Oslo)† 9. február 1938, Nesodden) bol nórsky krasokorčuliar a rýchlokorčuliar.

Roku 1882 vynašiel nový krasokorčuliarsky skok s jeden a pol otočkou, ktorý je dnes nazývaný jeho menom Axel-Paulsenov skok, väčšinou iba Axel. Vo svojej dobe sa preslávil však najmä ako rýchlokorčuliar, keď držal osem rokov titul majstra sveta (v rokoch 18821890) a päťkrát prekonal svetový rekord. Vynašiel tiež nový druh rýchlokorčuliarskych korčúľ. Po smrti svojho otca prevzal vedenie rodinnej kaviarne v Oslo a šport zanechal. V roku 1976 bol posmrtne uvedený do krasokorčuliarskej Siene slávy.

## Referencie

* 

## Iné projekty

## Externé odkazy
* Heslo v Norsk biografisk leksikon

Kategória:Nórski krasokorčuliari
Kategória:Nórski rýchlokorčuliari
Kategória:Osobnosti z Osla
Marian Andersonová

**Marian Andersonová** (* 27. február 1897, Philadelphia† 8. apríl 1993, Portland) bola americká speváčka, kontraaltistka.

Hoci bola vybavená k opernému spevu, nespievala príliš v opere, ale zameriavala sa na koncerty a recitály. Repertoár mala operný, ale nechýbali v ňom ani spirituály a ľudové piesne. Dlhú dobu, v rokoch 19401965, ju na koncertoch sprevádzal klavirista Franz Rupp. 

Bola významnou postavou boja za práva černochov v USA, najmä potom čo jej nebolo v roku 1939 dovolené vystúpiť v *Daughters of the American Revolution Constitution Hall*. Prvá dáma Eleanor Rooseveltová ju vzápätí demonštratívne pozvala na tradičný veľkonočný koncert na schodoch Lincolnovho pamätníka vo Washingtone. V roku 1955 sa stala prvou černoškou, ktorá vystúpila na doskách Metropolitnej opery v New Yorku (ako Ulrika vo Verdiho opere *Maškarný ples*).

V roku 1961 pri inaugurácii prezidenta J. F. Kennedyho zaspievala štátnu hymnu.

Zúčastnila sa tiež Pochodu na Washington za prácu a slobodu v roku 1963 a vystúpila aj na pódiu. V tom istom roku dostala Presidential Medal of Freedom. 

Roku 1991 jej bola udelená cena Grammy za celoživotné dielo.

## Referencie

## Iné projekty

## Externé odkazy
* Biografia na Biography.com 
* Nekrológ v New York Times 

## Zdroj

Kategória:Speváčky USA
Kategória:Operné speváčky USA
Kategória:Speváčky afroamerického pôvodu
Kategória:Držitelia ceny Grammy
Kategória:Nositelia Presidential Medal of Freedom
Kategória:Členovia American Academy of Arts and Sciences
Kategória:Osobnosti na poštových známkach USA
Kategória:Osobnosti z Philadelphie
Reiner Klimke

**Reiner Klimke** (* 14. január 1936, Münster† 17. august 1999, Münster) bol nemecký športový jazdec na koni.

V drezúre získal šesť zlatých olympijských medailí a dve bronzové, čo je v jazdectve rekord. Zo šiestich zlatých je jedna individuálna, z Los Angeles 1984 a päť tímových (Tokio 1964, Mexiko 1968, Montreal 1976, Los Angeles 1984, Soul 1988). Oba bronzy boli z individuálnych pretekov (Mexiko 1968, Montreal 1976). Celkom sa zúčastnil šiestich olympiád. Okrem toho bol šesťnásobným majstrom sveta a jedenásťnásobným majstrom Európy. Jeho dcéra Ingrid Klimkeová sa tiež venovala jazdectvu a získala tímové zlato na olympijských hrách v Pekingu 2008 aj v Londýne 2012.

## Referencie

## Iné projekty

## Externé odkazy
* Nekrológ v Die Welt

## Zdroj

Kategória:Drezúroví jazdci
Kategória:Nemeckí olympijskí víťazi
Kategória:Nemeckí bronzoví olympijskí medailisti
Walter Burley Griffin

**Walter Burley Griffin** (* 24. november 1876, Maywood† 11. február 1937, Lakhnaú) bol americký architekt.

Preslávil sa najmä návrhom Canberry, od základov stavaného nového hlavného mesta Austrálie. Revolučná bola predovšetkým koncepcia parkovania v meste a použitia železobetónu. Je radený k tzv. prériovej architektúre. Jeho manželka Marion Mahony Griffinová bola tiež významnou architektkou a Griffin s ňou na väčšine návrhov spolupracoval, vrátane projektu Canberry. Spoznali sa v štúdiu Franka Lloyda Wrighta v Oak Park, kde obaja na začiatku 20. storočia pracovali. Spolu navrhli vyše 350 diel. Často išlo o krajinné diela. Architektúru vyštudoval na University of Illinois. On i jeho žena boli vyznávači antropozofie, kvôli ktorej tiež odcestovali do Indie, kde však Griffin čoskoro zomrel na zápal pobrušnice.

## Referencie


## Iné projekty

## Externé odkazy
* Heslo v encyklopédii Britannica 
* Heslo v Australian Dictionary of Biography 

## Zdroj
* 

Kategória:Architekti USA
Kategória:Krajinní architekti
Kategória:Urbanisti
Kategória:Antropozofi
Kategória:Osobnosti z Illinoisu
Tamara Platonovna Karsavinová

**Tamara Platonovna Karsavinová** (, * 9. marec 1885, Sankt Peterburg† 25. apríl 1978, Beaconsfield) bola ruská baletná tanečnica. Jej otcom bol baletný umelec Platon Karsavin.

V rokoch 19021918 bola členkou Mariinského divadla v Petrohrade. V období 19091929 bola členkou slávneho Ďagilevovho súboru Ballets russes, kde sa preslávila najmä hlavnými rolami v inscenáciách Michaila Michajloviča Fokina, ktorý bol jeden čas aj jej nápadníkom. V roku 1918 sa vydala za britského diplomata Henryho Jamesa Bruca a usadila sa v Londýne. So svojím manželom mala, ešte pred samotným sobášom, syna menom Nikita (19162002). V rokoch 19301955 bola viceprezidentkou londýnskej Kráľovskej akadémie tanca, spoluzakladala tiež londýnsky Kráľovský balet. Napísala tiež niekoľko kníh o baletnom umení.

## Referencie

* 

## Iné projekty

## Externé odkazy
* Heslo v encyklopédii Britannica

Kategória:Ruskí tanečníci
Kategória:Ruskí baletní tanečníci
Kategória:Osobnosti z Petrohradu
Marie-Antoine Carême

**Marie-Antoine Carême** alebo tiež **Antonin Carême** (* 8. jún 1784, Paríž† 12. január 1833, Paríž) bol francúzsky kuchár, jeden z najslávnejších gastronómov 19. storočia. Zakladateľ tzv. *[[haute cuisine]]*. Vynašiel tortu zvanú suflé, smotanovo-jahodovú tortu Charlotte Malakoff a tiež vyprážané zemiakové hranolčeky. Bol osobným kuchárom Napoleona Bonaparta a neskôr ruského cára Alexandra I.

## Život
Narodil sa v mnohopočetnej rodine, ako už 16. dieťa parížskeho kamenára. Vyučil sa cukrárom u Sylvaina Baillyho v jeho *Patisserie de Paris*. Legenda (šírená najmä Alexandrom Dumasom) hovorí, že sa nešťastne zamiloval do Baillyho dcéry a chcel kvôli tomu spáchať samovraždu. Pretože bola jeseň a jedovaté rastliny už nerástli, skúsil sa otráviť surovými zemiakovými hľuzami. Aby sa mu dobre jedli, nakrájal zemiaky na malé hranolčeky, osmažil ich na panvici a osolil. Zjedol ich štvrť kila a šiel si ľahnúť s vierou, že sa už neprebudí. Ráno zistil, že vynašiel svoju prvú gastronomickú inováciu. K ďalším, vytvoreným už vo vlastnom podniku *Patisserie de la rue de la Paix*, patrí cukrovinka *soufflé*. Zmenil francúzsku kuchyňu aj tým, že ju založil na omáčkach a korenení čerstvými bylinkami. Omáčok vymyslel okolo stovky, k najslávnejším patrí espagnole, velouté, allemande, béchamel, ktoré sú označované za tzv. materinské omáčky. Zjednodušil tiež jedálny lístok, chody rozdelil len na polievku, mäso so zeleninou, rybu, pečenú hydinu, šaláty a zákusky.

Jeho sláva ho priviedla do osobnej kuchyne významného politika Charlesa Maurice de Talleyrand-Périgorda. Odtiaľ viedla cesta k Napoleonovi, ktorý mu dal za úlohu vytvoriť jedálniček, v ktorom sa nebude celý rok opakovať žiadne jedlo. Navyše mal variť vždy iba zo sezónnych potravín. Oboje sa Caremovi podarilo. Po Napoleonovom páde si ho vyžiadal cár Alexander I. do Petrohradu. Práve pre Alexandra vymyslel slávnu tortu Malakoff, ktorej obľuba prišla neskôr najmä v Spojených štátoch. Po návrate z Ruska do Paríža varil pre bankára Jamesa Mayera Rothschilda. Veľkým impulzom k šíreniu jeho slávy, ale aj štýlu varenia do sveta, bol Viedenský kongres (18141815), na ktorom varil. Mnoho monarchov a štátnikov si z kongresu domov priviezlo okrem iného aj predstavu o „vysokej kuchyni“, ktorú sa potom doma snažili napodobňovať.

## Referencie

* 

## Iné projekty

## Externé odkazy
* Heslo v encyklopédii Britannica 
* Encyklopedické zdroje na Encyclopedia.com 

Kategória:Kuchári
Kategória:Osobnosti z Paríža
Letisko Sumburgh

**Letisko Sumburgh** () (IATA: **LSI**, ICAO: **EGPB**) je najväčšie vnútroštátne civilné letisko na Shetlandských ostrovoch (Škótsko, Spojené kráľovstvo). Nachádza sa na južnom výbežku ostrova Mainland pri dedine Sumburgh asi 40 km južne od Lerwicku, hlavného mesta súostrovia. 

Letisko obsluhuje letecká spoločnosť Loganair (od septembra 2017 pod značkou Flybe). Z letiska premávajú vnútroštátne lety do Aberdeenu, Glasgowa, Edinburghu, Invernessu a Kirkwallu.

## Iné projekty

## Zdroj
*

Sumburgh
Kategória:Shetlandy
Renata Scottová

**Renata Scottová** (* 24. február 1934, Savona, Taliansko16. august 2023, New York, USA) bola talianska operná speváčka, sopranistka, neskôr operná režisérka. Ako speváčka sa špecializovala na bel canto a Verdiho repertoár. Spievala 45 operných rolí od osemnástich skladateľov.

## Život
Debutovala v osemnástich rokoch rolou Violetty vo Verdiho *[[La traviata]]*. V La Scale prvýkrát spievala v roku 1953. Do zahraničia prenikla v septembri 1957, to keď na festivale v Edinburghu musela zaskočiť za slávnu Mariu Callasovú v Belliniho *La sonnambula* a zožala úspech. Jej kariéra kulminovala v 60. rokoch 20. storočia. Roku 1964 spievala s ansámblom La Scaly aj v Bolšojom teatru v Moskve, išlo o prvé vystúpenie západných operných umelcov v Sovietskom zväze v ére Studenej vojny. O rok neskôr debutovala v Metropolitnej opere v New Yorku v *[[Madama Butterfly]]*. Na tejto scéne potom stvárnila 26 rolí vo viac ako 300 predstaveniach.

Spevácku kariéru ukončila v roku 2002 a potom sa úspešne obrátila k réžii (o. i. Ceny Emmy za televíznu réžiu *Gioconda* a *Traviaty*) a pedagogickej činnosti na *Accademia Nazionale di Santa Cecilia* v Ríme a na *[[Juilliard School]]* v New Yorku. Žila v USA, spolu so svojím manželom, huslistom Lorenzo Anselmim.

## Referencie

## Iné projekty

## Zdroj

Kategória:Talianske operné speváčky
Kategória:Talianski hudobní pedagógovia
Kategória:Držitelia ceny Daytime Emmy
Kategória:Sopranistky
Leland Stanford

**Amasa Leland Stanford** (* 9. marec 1824, Watervliet, New York, USA† 21. jún 1893, Palo Alto, Kalifornia) bol americký podnikateľ, politik a filantrop.

Počas Kalifornskej zlatej horúčky odišiel z New Yorku do Kalifornie a zbohatol vo veľkoobchode. Bol prezidentom železníc Southern Pacific Railroad a Central Pacific. V rokoch 18621863 bol guvernérom Kalifornie, v rokoch 18851893 senátorom, za Republikánsku stranu. Ako politik využíval protičínske nálady a bojoval za obmedzenie imigrácie z Číny.

V roku 1885 založil Stanfordovu univerzitu, pod názvom *Leland Stanford Junior University*, to na uctenie pamiatky svojho syna, ktorý zahynul na týfus rok predtým vo Florencii, počas rodinného výletu po Európe. Univerzite daroval 40 miliónov dolárov (viac ako miliarda v cenách roku 2010). V kampuse Stanfordovej univerzity sa nachádza aj rodinná hrobka, v ktorej je Leland Stanford pochovaný. Bol slobodomurárom.

## Iné projekty

## Externé odkazy
* Heslo v encyklopédii Britanica
* Encyklopedické zdroje na Encyclopedia.com
* Biografia na Biography.com 

## Zdroj

Kategória:Podnikatelia USA
Kategória:Politici USA
Kategória:Senátori USA
Kategória:Guvernéri Kalifornie
Kategória:Členovia Republikánskej strany (USA)
Kategória:Filantropi
Kategória:Slobodomurári USA
Kategória:Osobnosti americkej občianskej vojny
Kategória:Osobnosti USA anglického pôvodu
Kategória:Osobnosti zo štátu New York
Kategória:Stanford University
Persaios

**Persaios** () môže byť:

* grécky filozof (stoik) v 3. stor. pred Kr., pozri Persaios z Kitia
* grécky sochár v 3. stor. pred Kr., pozri Persaios (sochár)
Alfonz I. (Aragónsko)

**Alfonz I. Aragónsky** zvaný **Bojovník** (* cca 1073† 7. september 1134) bol navarrský a aragónsky kráľ v rokoch 11041134.

Alfonz bol synom aragónskeho kráľa Sancha I. a jeho druhej ženy Felicie z Rouse. V roku 1109 sa stal manželom kastílskej kráľovnej Urracy Kastílskej. Hlavnou vášňou kráľovho života bol boj – proti moslimom aj proti vlastnej manželke. Zomrel bez potomstva, kráľovstvo odkázal johanitom a templárom.

Je zakladateľom benediktínskeho kláštora San Pedro el Viejo, Rádu Svätého Spasiteľa z Monrealu a mesta Puigcerdà. Na jeho dvore pôsobil ako lekár pokrstený žid Peter Alfonsi.

Alfonzovým nástupcom na aragónskom tróne sa stal jeho mladší brat Ramiro II., ktorý musel požiadať o pápežský dišpenz, pretože bol už v čase bratovej smrti mníchom.

## Referencie

* 

## Iné projekty

Kategória:Jiménezovci
Kategória:Králi Aragónska
Kategória:Vládcovia Navarry
Kategória:Katolícki panovníci
Kategória:Zakladatelia kláštorov
Kategória:Narodenia v 11. storočí
Kategória:Úmrtia v 1134
Kategória:Osoby s neistým dátumom narodenia
Dennis Quaid

**Denis Quaid** (* 9. apríl 1954, Houston, Texas, USA) je americký herec, scenárista, režisér, producent, hudobník a skladateľ (člen skupiny *Sharks*), brat herca Randyho Quaida.

## Životopis
Dramatické umenie študoval na Univerzite v Houstone, štúdium však nedokončil. Spoločne so svojím bratom Randym začal najprv vystupovať ako zabávač a kabaretný komik v rodnom Houstone, v roku 1972 presídlil do Los Angeles do centra amerického filmového a televízneho priemyslu. Zo začiatku sa mu príliš nedarilo a presadzoval sa tu dosť pomaly, prvú roličku dostal v roku 1975 v snímke *Crazy Mama*, jeho prvá naozaj významnejšia filmová rola prišla až v športovej dráme *A čo ďalej?* v roku 1979. Astronauta Gordona Coopera stvárnil vo filme *[[Správna posádka]]* zaoberajúcom sa históriou amerických kozmických letov. 
Prvú hlavnú úlohu dostal až v roku 1983 v inak dosť neúspešnom filme *Čeľuste III.*. V roku 1989 si zahral postavu speváka Jerryho Lee Lewisa v životopisnom filme *Great Balls of Fire!*, kde veľmi dobre využil svoje hudobné nadanie.

V roku 1996 hral hlavnú úlohu vo fantasy dráme *[[Dračie srdce]]*, v roku 1997 tiež zaujal jeho výkon v kriminálnej dráme *Gang policajtov*.

Ako režisér debutoval v roku 1998 televíznym filmom *Všetko, čo povznáša*.

Zložil ústredné piesne k trom filmom: *Noc, kedy v Georgii zhasli svetlá*, *Dosť drsný* a *Polícia z New Orleans*, vo všetkých týchto snímkach hral tiež významné úlohy.

V roku 2004 účinkoval v katastrofickom sci-fi thilleri *Deň potom*, v tom istom roku si zahral hlavnú rolu marketingového manažéra aj v komédii *[V dobrej spoločnosti*.

## Osobný život
Bol trikrát ženatý, prvýkrát v rokoch 1978 až 1983 s herečkou P. J. Soles, druhýkrát tiež s herečkou Meg Ryan (1991 - 2001), s ktorou má syna Jacka Henryho (* 1992), od roku 2004 je ženatý s Kimberly Buffington. Medzi jeho koníčky patrí golf.

## Referencie

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Televízni režiséri USA
Kategória:Televízni producenti USA
Kategória:Hudobní skladatelia USA
Kategória:Hudobníci USA
Kategória:Držitelia ceny Independent Spirit Award
Kategória:Osobnosti z Houstonu
Vysílač Černá hora

náhľad|Pohľad na vysielač z diaľky
**Vysílač Černá hora** alebo slov. **Vysielač Černá hora** sa nachádza vo výške  na Čiernej hore v Krkonošiach. Celková výška elegantnej veže od zeme aj s anténami činí 78,3 m. Spodný mnohostenný ihlan je vysoký 35,7 m. Zabezpečuje vysielanie televíznych a rozhlasových programov v Královohradeckom kraji a okolí.

## História
Stavebné práce boli vykonané poľskou firmou Budimex v rokoch 19741977. Pôvodné elektronické zariadenie dodala Unitra Warzsawa. Stavba bola dokončená v roku 1978.

Analógové vysielanie ČT2 na kanále 40 bolo ukončené 31. augusta 2009, na uvoľnenom kanáli začalo digitálne vysielanie verejnoprávneho multiplexu 1.

31. augusta 2010 boli spustené zostávajúce druhý a tretí multiplex.

Úplné ukončenie analógového vysielania z Čiernej hory prebehlo 30. júna 2011 vypnutím programov ČT1 a TV Nova na kanáloch 23 a 11.

## Vysielané stanice
### TV

### Rádia

### Digitálne rozhlasové vysielanie (DAB+)
Multiplex vysiela na frekvencii 12C s výkonom 10 kW, vďaka čomu pokrýva široké okolie.

## Iné vysielače na Černé hore

### Rozhľadňa Panorama

### Horský hotel na Černé hoře

## Najbližšie vysielače
Najbližšie významné vysielače a vzdialenosť k nim:

## Referencie

## Externé odkazy
* Turistika.cz - Vysílač Černá Hora

Černá hora
Kategória:Vrchy v Krkonošiach
Kategória:Vrchy v okrese Trutnov
Kategória:Janské Lázně
Letisko Kirkwall

**Letisko Kirkwall** () (IATA: **KOI**, ICAO: **EGPA**) je najväčšie vnútroštátne civilné letisko na Orknejských ostrovoch (Škótsko, Spojené kráľovstvo). Nachádza sa na ostrove Mainland necelých 5 kilometrov od hlavného a najväčšieho mesta sústrovia – Kirkwallu.

Letisko obsluhuje letecká spoločnosť Loganair (od septembra 2017 pod značkou Flybe). Z letiska premávajú vnútroštátne lety do Aberdeenu, Glasgowa, Edinburghu, Invernessu a Sumburghu (Shetlandy).

## Dejiny
Letisko bolo naprojektované a postavené ako vojenská letecká základňa na ochranu blízkej námornej základne v Scapa Flow. V roku 1948 bolo presunuté pod ministerstvo civilného letectva. V roku 1986 prešlo pod správu spoločnosti *Highlands and Islands Airports*.

## Iné projekty

## Externé odkazy
*Rôzne štatistiky britských letísk  

## Zdroj

Kirkwall
Kategória:Orkneje
Kategória:Kirkwall
Beh na 1000 metrov

**Beh na 1000 metrov** je menej vypisovanou atletickou disciplínou, ktorá sa neobjavuje v programe veľkých atletických mítingov ani olympijských hier. V hale je typickou súčasťou mužského sedemboja, ako záverečná (siedma) disciplína (ekvivalent behu na  v desaťboji). Historicky najrýchlejší čas medzi sedembojármi zabehol vo Fayetteville 13. marca 2010 Američan Curtis Beach, má hodnotu 2:27,88 minút. V roku 2011 sa Beach ešte zlepšil a tento čas upravil na 2:23,63 min.

Svetový rekord je od roku 1999 v držaní Noaha Ngenyho z Keňe, ktorý zabehol ako jediný v histórii pod 2:12 minút (2:11,96 min). V ženskej kategórii je držiteľkou rekordu Ruska Svetlana Masterkovová, ktorá zabehla v roku 1996 čas 2:28,98 min. V hale potom drží rekord Wilson Kipketer časom 2:14,96 min. a Maria Mutolaová časom 2:30,94 min.

## Súčasné rekordy – dráha

## Referencie


## Zdroj
* 

Kategória:Beh
.sx

**.sx** je internetová národná doména najvyššej úrovne pre holandskú časť ostrova Svätý Martin – Sint Maarten.

## Externé odkazy
* WHOIS 

## Zdroj

Kategória:Národné domény najvyššej úrovne
Kategória:Sint Maarten
Základná škola (Bratislava, Borodáčova 2)

**Základná škola Borodáčova 2** je základná škola na Borodáčovej ulici, Bratislava – mestská časť Ružinov, sídlisko Pošeň.

V roku 2013 sa z 85. bratislavských škôl umiestnila na 23. mieste, hodnotili sa výsledky žiakov 9. ročníka zo slovenčiny a matematiky.

## Referencie

## Externé odkazy

* Oficiálne webstránky

Kategória:Základné školy v Bratislave
Kategória:Ružinov
Stredná odborná škola drevárska a umeleckopriemyselná (Bratislava, Tokajícka 24)

**Stredná odborná škola drevárska a umeleckopriemyselná Tokajícka 24** je spojená stredná škola na Tokajíckej ulici, Bratislava – mestská časť Ružinov, sídlisko Štrkovec.

## Študijné odbory
Medzi poskytovanými odbormi sú:
* 8283M00: Reklamná tvorba
* 8298M00: Odevný dizajn
* 8269M00: Dizajn interiéru

## Referencie

## Externé odkazy

* Oficiálne webstránky

Kategória:Stredné školy v Bratislave
Kategória:Ružinov
Kategória:Školy umeleckého priemyslu na Slovensku
Vysoká škola technická a ekonomická v Prešove

**Vysoká škola technická a ekonomická v Prešove** je súkromná neuniverzitná vysoká škola v Prešove, akreditovaná Slovenskou akreditačnou agentúrou pre vysoké školstvo.

Svoju históriu začala písať 25. augusta 2005 pod pôvodným názvom „Vysoká škola medzinárodného podnikania ISM Slovakia v Prešove“, a to na základe vládneho uznesenia č. 639. K premenovaniu na súčasný názov došlo oficiálne 7. marca 2025. Premenovanie inštitúcie symbolizuje jej expanziu do oblasti technických a ekonomických odborov, čím reaguje na aktuálny dopyt na trhu práce. Napriek novému zameraniu na inovácie a prípravu konkurencieschopných odborníkov si škola zachováva aj svoje tradičné spoločenskovedné základy, čím zabezpečuje komplexnosť akademickej ponuky.

Je zameraná na štúdium ekonómie, obchodu a tvorivé bádanie v oblasti spoločenských vied.

Vysoká škola ponúka viaceré akademické študijné programy v oblasti podnikania a marketingu, taktiež etiky od bakalárskych až po PhDr. Zároveň ponúka profesijné vzdelávacie programy Master of Business Administration (MBA) a Master of Laws (LL.M.).

## Referencie

## Iné projekty

## Externé odkazy
*Oficiálne webstránky

Kategória:Súkromné vysoké školy na Slovensku
Kategória:Školy v Prešove
Krtko

**Krtko** môže byť:
*malý krt
*česká animovaná postavička, pozri Krtko (animovaný film)
*pri krtkovaní: 
**pri bezvýkopovom pretláčaní otvoru pre potrubie: pretláčacie kladivo (=prepichovacie kladivo, zemná raketa, prerážacia zemná raketa, pretláčací krtko)
**pri krtičej drenáži: drener (v širšom zmysle spolu s radlicou) krtičieho pluhu, pozri pod krtičí pluh
**pri čistení kanalizácie a pod. (hovorovo): mechanizmus (elektromechanický alebo vysokotlakový prístroj) na čistenie kanalizácií, (odpadových) potrubí a strešných zvodov, pozri pod krtkovanie (kanalizácia)

## Referencie


## Pozri aj
*krtkovanie
*krtkovač
Zápočet (štúdium)

**Zápočet** je na vysokých školách na Slovensku a v Česku potvrdenie splnenia základných požiadaviek programu výučby (obyčajne na základe priebežnej kontroly štúdia, t. j. testov, referátov a pod.) a účasti na výučbe určitého predmetu príslušným neklasifikačným zápisom (spravidla v podobe slova „započítané“) do výkazu o štúdiu (t.j. indexu) a/alebo informačného systému fakulty či školy. Zápočet sa spravidla udeľuje za cvičenia, semináre či praktiká a je spravidla podmienkou pre zloženie semestrálnych či záverečných skúšok.

V širšom zmysle termín zápočet zahŕňa aj tzv. klasifikovaný zápočet, pri ktorom sa vyššie uvedený zápis vykoná formou zapísania konkrétnej známky (namiesto slova „započítané“). Klasifikovaným zápočtom sa hodnotia najmä projektové, ateliérové, laboratórne práce a praktické cvičenia v tých predmetoch, v ktorých sa nekonajú skúšky.

Do roku 1990 boli zápočty predpísané celoštátne (konkrétne pre územie SSR vyhláškou č. 105/1980 Zb.), od roku 1990 sa už zápočty vyskytujú len v študijných poriadkoch niektorých škôl či fakúlt (napr. Univerzita Komenského v aktuálnom študijnom poriadku už pojem zápočet nepozná).

Formálne sa historicky (pozri napr. vyhláška č. 105/1980 Zb.) a dodnes na viacerých školách zápočet klasifikuje ako jedna z foriem kontroly štúdia (popri priebežnej kontrole štúdia, skúške a štátnej skúške), ale napríklad na Ekonomickej univerzite sa zápočet neklasifikuje ako jedna z foriem kontroly štúdia.

## Zdroje
* § 14 – 15
* čl. 13-14
* § 29 ods. 3
* čl. 8
* 
* 
*zápočet. In: *[[Malá československá encyklopedie]]* 6 ŠŽ. Praha: Academia, 1987. s. 779.
*zápočet. In: PAVLÍK, O. (ed.) et al.*[[Pedagogická encyklopédia Slovenska]]* 2, P – Ž. Bratislava: Veda, 1985. s. 611
*zápočet. In:*Příruční slovník jazyka českého*. Praha: Státní nakladatelství, 1935-1957. dostupné online
*zápočet. In: * [[Krátky slovník slovenského jazyka]]*, 2003 dostupné online
*vyhláška Ministerstva školstva SSR z 21. júla 1980 o štúdiu na vysokých školách (študijné predpisy) - § 12 - 14

Kategória:Vysoké školy
Elektronická riadiaca jednotka

**Elektronická riadiaca jednotka** (angl. electronic control unit – skr. ECU) alebo **elektronický riadiaci modul** (angl. electronic control module – skr. ECM) môže byť: 
*v automobile a pod.:
**akýkoľvek elektronický modul v aute, ktorý niečo riadi, pozri elektronická riadiaca jednotka (všetky časti automobilu)
**riadiaca jednotka motora, najmä jej „srdce“, teda mikroprocesor s pamäťou, alebo „srdce“ niektorého z jej podsystémov, pozri riadiaca jednotka motora
**riadiaca jednotka systému ABS
*elektronický modul na riadenie niečoho, pozri elektronická riadiaca jednotka (elektrotechnika)

**Elektronická riadiaca jednotka** (angl. electronic control unit – skr. ECU) môže znamenať aj všetky riadiace elektronické moduly v automobile okrem riadiacej jednotky motora, pozri pod elektronická riadiaca jednotka (všetky časti automobilu)

Moderné vozidlá majú **viaceré elektronické riadiace jednotky**, tie môžu zahŕňať niektoré alebo dokonca aj všetky z nasledujúcich modulov:

* riadiaci modul motora (ECM)
* riadiaci modul hnacej sústavy (PCM)
* riadiaci modul prevodovky (TCM)
* riadiaci modul bŕzd (BCM alebo EBCM)
* centrálny riadiaci modul (CCM)
* modul centrálneho časovania (CTM)
* všeobecný elektronický modul (GEM)
* modul riadenia karosérie (BCM)
* modul riadenia odpruženia (SCM)

Tieto riadiace jednotky sa spolu niekedy spoločne označujú ako počítač automobilu, hoci technicky sú všetky samostatné počítače, nie jeden. Na vzájomnú komunikáciu riadiacich jednotiek slúži **sieťové [[Rozhranie (interface)|rozhranie]]**. Obvykle sa využívajú sériové zbernice CAN, LIN alebo FlexRay.

## Referencie


 
Kategória:Časti automobilov
Akt aplikácie práva

**Akt aplikácie práva** alebo **individuálny právny akt** je výsledok procesu aplikácie práva, v ktorom orgány verejnej moci (napr. súdy, polícia, prokuratúra, orgány štátnej správy atď.) rozhodujú o subjektívnych právach a právnych povinnostiach. Príklady sú rozhodnutie (rozsudok, nález) súdu, rozhodnutie správneho orgánu, platobný rozkaz, trestný príkaz a pod.

## Zdroje
*akt aplikace práva. In: HENDRYCH, Dušan et al. *Právnický slovník*. 2., rozš. vyd. Praha: C.H. Beck, 2003. ISBN 80-7179-740-5.
*právní akt. In: *[[Malá československá encyklopedie]]* 5 PomS. Praha: Academia, 1987. s. 80.
* s. 184
*
* slide 17
*právní akt. In: iuridictum – Encyklopedie o právu dostupné online (prístup 7.4.2017) 

Kategória:Teória práva
Tulsi Gabbardová

**Tulsi Gabbardová** (* 12. apríl 1981, Americká Samoa) je americká nezávislá politička. V rokoch 2013 – 2021 bola členkou americkej Snemovne reprezentantov, kde zastupovala 2. havajský dištrikt. V roku 2012, keď bola zvolená, sa stala prvou hinduistkou a Samojčankou v americkom Kongrese. V tomto čase bola členkou Demokratickej strany. Je veteránkou z tretej irackej vojny.

## Názory
Gabbardová podporuje právo na potrat, vystupuje proti transpacifickému partnerstvu, volá po znovuzavedení Glass-Steagallovho zákona, od roku 2012 je za homosexuálne manželstvo. V zahraničnej politike vystupuje proti vojnám s cieľom zmeny režimu, ako boli vojny v Iraku, Líbyi a Sýrii, zároveň je proti odstráneniu Bašára al-Asada, argumentujúc, že americká snaha o mocenský prevrat v Sýrii je zdrojom sýrskej utečeneckej krízy.

## Referencie

## Iné projekty

## Externé odkazy
* Oficiálna stránka 

## Zdroj
*

Kategória:Osobnosti z Americkej Samoy
Kategória:Političky USA
Kategória:Členovia Demokratickej strany USA
Kategória:Členovia Snemovne reprezentantov USA
Čajka žltonohá

**Čajka žltonohá** (lat. *Larus michahellis*) je veľký druh čajky z čeľade čajkovité. Hniezdi v južnej a strednej Európe, najmä pri Stredozemnom mori. Ešte koncom 90-tych rokov 20. storočia bola považovaná za poddruh čajky bielohlavej. Podľa Medzinárodnej únie na ochranu prírody a prírodných zdrojov čajka žltonohá patrí medzi najmenej ohrozené druhy, trend celkovej populácie aj európskej je stúpajúci.

## Výskyt a stav na Slovensku
Odhadovaný počet hniezdiacich párov je 0 - 15, zimujúcich jedincov 30 - 200. Je to novohniezdiaci druh, populačný a areálový trend nie je hodnotiteľný. Ekosozologický status v roku 1995 *I* - nezaradený. V roku 1998 *NE* - nehodnotený druh podľa uvedených kritérií z viacerých dôvodov. V roku 2001 žiadny. V roku 2014 *LC* D1* - menej dotknutý. Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status.

## Ochrana
Je zákonom chránená, spoločenská hodnota je 500 €  (Vyhláška MŽP č. 170/2021).

## Galéria

Larus michahellis.052 - Islas Cies.JPG|Dospelý s mláďatami, dobre viditeľné žlté nohy
Gull Porto Covo July 2007-5.jpg|Dospelý s mláďaťom
Gull Porto Covo July 2007-9.jpg|Letuschopné mláďa
Noli-IMG 1740.JPG|Mladý vták, prvá zima
Gull Porto Covo - July 2007-1.jpg|Prvý rok, 12. – 13. mesiac
Gaivotas Ribeira Galicia 060521 4.jpg|Nedospelý jedinec vo veku 22 – 24 mesiacov
Gull Porto Covo July 2007-2.jpg|Nedospelý jedinec vo veku 22 – 24 mesiacov za letu
Yellow-legged Gull from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu


## Referencie


## Iné projekty

## Externé odkazy
 
* 

Kategória:Čajkovité
Kategória:Vtáky na Slovensku
Kategória:Najmenej ohrozené druhy
Pod Jedľovinou

**Pod Jedľovinou** je rekreačná oblasť, ktorá sa nachádza východne od obce Varín pod vrchom Jedľovina (1 035 m n.m.).

## Ski Varín
Nachádza sa tu vlek, ktorý patrí pod obec Varín, ktoré spravujú varínski nadšenci lyžovania. V lyžiarskom stredisku premávajú dva vleky a pre lyžiarov sú k dispozícii dve zjazdovky, ktoré sú vhodné najmä pre začínajúcich lyžiarov a mierne pokročilých. Pre deti je tu aj detský vlek. Stredisko je v prevádzke len počas víkendov.

## Turistické trasy
Pod Jedľovinou je križovatka zelenej a žltej turistickej trasy:
*   smerujúca z časti Javorina, blízko Chaty pod Suchým do obce Varín
*   smerujúca z Doliny Kúr do obce Nezbudská Lúčka, Strečno, Stráňavy

## Referencie

Kategória:Varín
Kategória:Rekreačné strediská na Slovensku
Kategória:Malá Fatra
Jedľovina

**Jedľovina** môže byť:

* vrch v Malej Fatre (), pozri Jedľovina (vrch)
* potok v Malej Fatre, prítok Varínky, pozri Jedľovina (potok)
* folklórny súbor z Kysuckého Nového Mesta, pozri Jedľovina (folklórny súbor)

## Pozri aj
* Pod Jedľovinou
* jedľa
* jedľoviny
Ján Fridrich Petzval

**Ján Fridrich Petzval** alebo **Ján Fridrich Pecval** (iné mená: *Peczival*, *Pecivál*; * 4. júl 1775, Loděnice, Morava† 3. november 1852, Levoča, Uhorsko) bol spišsko-nemecký vynálezca a učiteľ pochádzajúci z Moravy.

Ján Fridrich Petzval sa narodil 4. júla 1775 v obci Loděnice na Morave. V rokoch 17991815 pôsobil ako učiteľ a regenschori v Spišskej Belej. Dňa 16. februára 1801 sa v Spišskej Belej oženil so Zuzanou, rod. Kreutzmannovou. V rokoch 18151819 pôsobil v Kežmarku (Spišskú Belú musel opustiť, pretože sa pobil v kostole a ten potom museli znova vysvätiť) a 18191852 ako regenschori a mestský geometer v Levoči. Petzval navrhol dva vynálezy (oba v roku 1824): zdokonalenie strunových hodín a návrh písacieho stroja („polygraph“), ktorý sa zachoval aj s nákresmi.

Záznamy z Moravy ho uvádzajú pod menom *Pecival* a priamo o ňom píšu ako o „Bohemus“. Všetci jeho traja synovia sa narodili 6. januára, a tak ich v domácnosti volali „traja králi“.

## Referencie

Kategória:Slovenskí pedagógovia
Kategória:Slovenskí vynálezcovia
Kategória:Slovenské osobnosti nemeckého pôvodu
Gloria Swansonová

**Gloria May Josephine Swansonová** (angl.: *Gloria Swanson*; * 27. marec 1899, Chicago, Illinois, USA† 4. apríl 1983, New York, New York) bola americká filmová herečka, hviezda nemého filmu. Režisér Cecil B. DeMille z nej vytvoril prototyp modernej zvodnej ženy. Ako jedna z mála hviezd nemej éry dokázala uspieť aj vo zvukovej, najmä vo filme Billyho Wildera *[[Sunset Boulevard]]* (1950).

## Život
Jej otec bol vojak švédskeho pôvodu, jej matka, rodená Klanowski, mala korene nemecko-francúzsko-poľské.

S filmom začala v malom chicagskom štúdiu *Essanay Studios*. Prvýkrát stála pred kamerou v štrnástich rokov (1914). V jej druhom filme, stále ešte v Chicagu, ju režijne viedol Charlie Chaplin. V roku 1916 odišla do Kalifornie, kde práve vznikalo centrum amerického filmového priemyslu.

V Hollywoode pracovala najprv pre štúdio Sennett-Keystone, ale čoskoro prešla k expandujúcemu Paramountu. Tu natočila svoje najslávnejšie nemé filmy ako *[[Male and Female]]* alebo *[[The Affairs of Anatol]]*. V roku 1925 prešla k United Artists. Tu natočila *[[Sadie Thompson]]* (1928) a *[[The Trespasser]]* (1929), za výkon v oboch filmoch bola nominovaná na Oscara. Posledný film pre United Artists natočila v roku 1933 (*[[Perfect Understanding]]*). Potom bola zatlačená do pozadia novými hviezdami zvukovej éry. Odišla teda z Hollywoodu do New Yorku, začala sa tu venovať divadlu a tiež začala písať stĺpiky do novín. Na konci 40. rokov si na ňu spomenul režisér Billy Wilder a ponúkol jej úlohu Normy Desmondovej vo filme *[[Sunset Boulevard]]*. Film mal úspech a Swansonová vo svojich päťdesiatich rokoch prežila fenomenálny comeback. Natočila potom ešte tri celovečerné filmy, aby v 50. rokoch prešla bez obáv do televízie, ktorá vtedy začala získavať masovú popularitu, ale pre mnoho divadelných a filmových hviezd mala dlho stigmu poklesnutej zábavy. Získala tiež pravidelnú reláciu v rozhlase. Priniesla v nej o. i. reportáž zo svadby monackého kniežaťa Rainiera s herečkou Grace Kellyovou. Veľa priestoru vo svojom rozhlasovom cykle venovala móde a vydobyla si pozíciu tej, ktorá „určuje trendy“. Jej ďalšou veľkou témou bola zdravá výživa. V neskoršom veku sa začala venovať maľovaniu a sochárstvu.

Jedným z mnohých jej partnerov bol herec Erich von Stroheim. Naposledy sa vydala v 77 rokoch.

## Referencie

* 

## Iné projekty

## Externé odkazy
* Heslo v encyklopédii Britannica 
* Nekrológ v New York Times 

Kategória:Herečky USA
Kategória:Filmové herečky USA
Kategória:Rozhlasové herečky USA
Kategória:Divadelné herečky USA
Kategória:Televízne herečky USA
Kategória:Filmoví producenti USA
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Hollywoodsky chodník slávy
Kategória:Osobnosti USA francúzskeho pôvodu
Kategória:Osobnosti USA nemeckého pôvodu
Kategória:Osobnosti USA poľského pôvodu
Kategória:Osobnosti USA švédskeho pôvodu
Kategória:Osobnosti zo Chicaga